CELEX: 62021CN0766
Language: hu
Date: 2021-12-08 00:00:00
Title: C-766/21. P. sz. ügy: A Törvényszék (nyolcadik tanács) T-384/19. sz., Parlament kontra Axa Assurances Luxembourg SA és társai ügyben 2021. szeptember 29-én hozott ítélete ellen az Európai Parlament által 2021. december 8-án benyújtott fellebbezés

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/21
            
         
      A Törvényszék (nyolcadik tanács) T-384/19. sz., Parlament kontra Axa Assurances Luxembourg SA és társai ügyben 2021. szeptember 29-én hozott ítélete ellen az Európai Parlament által 2021. december 8-án benyújtott fellebbezés
      (C-766/21. P. sz. ügy)
      (2022/C 119/28)
      Az eljárás nyelve: francia
      
         Felek
      
      
         Fellebbező: Európai Parlament (képviselők: E. Paladini és B. Schäfer meghatalmazottak)
      
         A többi fél az eljárásban: Axa Assurances Luxembourg SA, Bâloise Assurances Luxembourg SA, La Luxembourgeoise SA, Nationale-Nederlanden Schadeverzekering Maatschappij NV
      
         A fellebbező kérelmei
      
      
                  —
               
               
                  A Bíróság helyezze hatályon kívül a megtámadott ítélet rendelkező részének második és negyedik pontját;
               
            
                  —
               
               
                  utalja vissza az ügyet a Törvényszék elé;
               
            
                  —
               
               
                  a költségekről a megtámadott ítélet rendelkező részének harmadik pontjára vonatkozó költségek kivételével jelenleg ne határozzon.
               
            Másodlagosan,
      
                  —
               
               
                  a Bíróság helyezze hatályon kívül a megtámadott ítélet rendelkező részének második és negyedik pontját;
               
            
                  —
               
               
                  adjon helyt az Európai Parlament által az elsőfokú eljárásban az Axa Assurances Luxembourg SA, a Bâloise Assurances Luxembourg SA és a La Luxembourgeoise SA vonatkozásában előterjesztett kérelmeknek.
               
            
         Jogalapok és fontosabb érvek
      
      Fellebbezésének alátámasztása érdekében az Európai Parlament három jogalapra hivatkozik.
      Az első jogalap az európai jogra vonatkozó értelmezési alapelvek megsértésén alapul. A Parlament úgy véli, hogy a Törvényszék megsértette többek között a szerződés céljának, valamint azon szövegösszefüggésnek a figyelembevételére vonatkozó értelmezési elvet, amelybe e szöveg kifejezései, különösen pedig az „árvíz” szó megjelenik. A Parlament másodlagosan úgy véli, hogy a Törvényszék elferdítette az árvízre vonatkozó kizárási klauzulát.
      A második jogalap a megtámadott ítélet indokolására vonatkozó hibán alapul, amely indokolás a Parlament szerint az „árvíz” szó értelmezésével összefüggésben a Törvényszék által előadott érvelés tekintetében ellentmondásos.
      Harmadszor, a Parlament úgy véli, hogy a megtámadott ítélet többször elferdíti a tényeket és bizonyítékokat: a Törvényszék elferdítette a Parlamentnek az „árvíz” kifejezés értelmezésére vonatkozó álláspontját, nyilvánvalóan tévesen értékelte az építési területnek a káresemény bekövetkezésekor fennálló helyzetét, továbbá elferdítette a káresemény okaira vonatkozó szakértői vélemény megállapításait.